Баба ми почина при тежка катастрофа ,аз и брат ми сме единственни наследници.Имаме ли право на обещетение от застрахователя и какви са сумите при подобни случай.




Обещетение от застраховател при смърт на близък.
================================================

 

Здравейте Петя,


Съболезнования за Вашата загуба. 


Право на обезщетение при злополука, вследствие на която е настъпила смърт, имат следните кръгове наследници: родители, деца и съпрузи. В последната година кръгът от наследници, които имат право да получат обезщетение, беше разширен, като към тях бяха добавени и внуците. 


Внуците обаче следва да докажат, че между тях и починалото лице е съществувала особена близост приживе. Тази близост се преценява от съдиите в хода на съдебното производство, като се вземат предвид също и болките и страданията, които наследниците са преживели, вследствие на смъртта на техния близък. 


Няма определен размер на сумите, които се изплащат при обезщетение. В случая се касае за неимуществени вреди, които трудно биха били парично оценени. Съгласно разпоредбата на чл.52 от Закона за задълженията и договорите обезщетението за неимуществени вреди се определя от съда по справедливост. Затова всеки отделен случай се третира различно, като се вземат предвид и различни критерии.


По мое мнение Вие имате право да заведете иск за обезщетение за претърпените болки и страдания, вследствие на загубата Ви. Препоръчвам да потърсите помощ от адвокат, специалист в областта, който би могъл да Ви насочи какво обезщетение да претендирате, както и доказателствата, които следва да подготвите за представяне в хода на съдебното производство. 


Можете да откриете специалист в областта на следния линк: <https://www.kantorata.net/>. Изпращането на запитване е напълно безплатно.


Желая Ви успех!


